khistorydata/jeongjo-sjw-relations huggingface dataset:
정조 13년
又啓目粘成川張福獄事云云張福以杖以踢又以鐵鞭無數亂打景春木椎屬之張福而屍親混稱張福之所爲李召史誣罔之罪雖極無嚴事係爲夫容或可原是白乎矣後弊所關不可無懲依道臣所請參酌勘處林景春等恣行毆人之習至使無辜之民橫罹殺死之冤其在懲頑之道宜有嚴勘之請是白乎矣道啓無所擧論失之太寬道臣推考各人等嚴刑照勘之意分付何如判付啓竝只依回啓施行爲旀殺死之獄將以償死者之命則若狀若招之字句差誤猶乖審克之義是去乙此獄段自屍帳以至檢案違舛處不一其端前後檢官拘於新定武姑不勘罪決不可置而不論令道伯査問其委折仍又逐一釐正原案論理狀聞後稟處爲良如敎
정조 13년
又啓目粘連永柔縣殺獄罪人康得孫獄事云云罪人康得孫依前同推期於輸款爲白乎旀奏御文字何等謹嚴而今此査案中申長明招中福同之名誤以得孫換書得孫與朴永奉面質之招得孫之名又以福同換書係是不察該道臣推考何如判付啓竝只依回啓施行爲旀此獄之自初起疑不待崔女之籲冤獄體莫緊於參證證者之多晦沒捉足爲正犯藉口之資是如乎最初判付中少難敵衆一可服八云者本意在於欲傅生兺除良渠與申長明互作元犯究竟未易乙仍于不得不更令行査而及其更査無甚分釋又不得不依道啓曹啓以渠屬之首長明屬之從依俙摸索草草勘定自是每見錄啓軸中此案未嘗不屢致疑而疑益滋是置渠之旣捧手記又越牢狴最爲難赦之端安女之招隨問隨變畢竟歸一亦未免漫漶兺除良緊證之朴永奉終不以渠指證則於是乎渠之生邊已占八九分然又姑不快傅惟輕之科出於重三尺之意今於査到之後復將原案反覆考閱宿疑別添新疑然則如之何徒規規於法律之末不念原情定罪之方乎且究起鬧之祟醉也戱也且令有眞箇手犯之跡足可謂邂逅過失由前由後活固當耳永柔囚康得孫嚴刑準三次決配爲良如敎
정조 13년
平安監司鄭昌聖疏曰伏以臣猥膺藩寄行將辭陛矣臣之父母墳山在於畿內高陽地而身縻朝銜久曠省掃瞻言松楸每懷怵惕今當遠離尤增霜露之感玆敢冒控私懇冀蒙恩由以伸至情伏乞聖明俯賜諒察特許例暇俾得往來千萬幸甚云云答曰省疏具悉卿其依所請往省
정조 13년
大司諫朴天衡掌令朴鎤權坪獻納李太亨正言李顯道修撰李錫夏啓曰請黜置罪人鄭致達妻亟令王府夬正典刑以洩神人之憤請物故罪人德相亟施孥籍之典請逆賊尙喆依律處斷請還寢䄄島置之命亟施當律其諸子竝施絶島散配之典答曰不允末端事無批答
정조 13년
大司諫朴天衡掌令朴鎤權坪獻納李太亨正言李顯道啓曰請養遂獻遂竝令王府設鞫嚴問還寢會遂絶島定配之命仍令王府設鞫得情還寢李觀源定配之命更令王府設鞫得情請遲晩後物故罪人啓能亟施孥籍之典請令王府一依古典趾賊等凶種之年未滿者待其稍長卽施邦刑俾絶凶逆易種養禍之患請亟令王府夏賊之親屬奴傔及連伊夫妻竝嚴加鞫問亟寢夏賊待年用法之命大逆不道罪人斗恭親屬應坐之類一依适雲例擧行英材斗恒更令王府設鞫嚴問期於得情夬正典刑請物故罪人國榮亟施孥籍之典請梟示罪人明謙正刑罪人以謙亟施孥戮之典逆復庶子好石不待年滿亟施處絞之律請遲晩罪人宇鎭更令王府卽速拿來仍前設鞫期於得情夬正典刑請減死定配罪人廷楫亟令王府設鞫嚴問期於得情答曰不允
정조 13년
掌令朴鎤啓曰請大靜縣爲奴罪人金壽賢依律處斷請興陽縣爲奴罪人河翼龍亟令王府設鞫得情夬正王法請還寢李魯春絶島安置之命亟令王府設鞫嚴問期於得情請罪人寧鎭亟令王府設鞫嚴問期於得情請島置罪人趙時偉亟令王府設鞫嚴問期於得情答曰不允
정조 13년
正言李顯道啓曰請大靜縣爲奴罪人金壽賢設鞫嚴問依律處斷請爲奴罪人河翼龍亟命王府設鞫得情夬正王法請金甲島爲奴罪人克觀古今島爲奴罪人克泰泗川縣定配罪人萬赫更令王府嚴鞫得情夬正王法請恒善支屬亟命散配時謙兄弟竝投絶島以嚴隄防請巨濟府絶島安置罪人朴宗集亟令王府拿鞫得情施以當律請逆賊尙魯亟施孥戮之典請島置罪人趙時偉亟令王府設鞫嚴問期於得情答曰不允
정조 13년
敎統制使申應周書王若曰可屬一面方切聽鼙之思專制三方特紆推轂之寵拔之僉擧侈以十行眷彼嶠南巨防卽我海東重閫管領殆累千里兼兩使而節制甚尊設置歷數百年較諸路而要衝是據臺隍樓櫓之壯屹爲藩籬錢穀甲兵之饒恃以保障伊來升平之歲久以致弊瘼之日滋軍額漸縮浦戶漸稀蓋緣漁鹽之荷斂餉儲多虛戰艦多朽每因措畫之失當凡今巨鎭之委界正要得重矧當舊帥之移擢尤急擇人惟卿韜鈐著譽符節效績自近侍而按兵水之閫眷注冞深亞諸營而置摠衛之班資歷殆遍惟其才猷之俱試宜爾盤錯之備經玆授卿以三道統制使兼慶尙右道水軍節度使卿其欽玆寵章懋乃職事察軍民凋弊之苦克盡釐革之方明水陸操鍊之規毋忽備豫之道三建嶺下之旌節可想熟路輕車一任閫外之機權須壯邊門鎖鑰自餘臨事區劃亦宜隨便弛張於戱壁壘閑山尙憶歲壬之遺蹟管轄重嶺庶藉藏甲之雄韜故玆敎示想宜知悉知製敎李錫夏製進
정조 13년
己酉三月初七日辰時上御誠正閣左承旨入侍時左承旨兪恒柱假注書李東冕記注官金鳳顯李相璜以次進伏訖上曰左副承旨右副承旨入侍出榻敎賤臣承命出傳左副承旨金光默右副承旨洪仁浩偕入進伏命光默書傳敎曰政官牌招開政命仁浩書傳敎曰滯囚不但可悶近日開坐必待飭敎然後擧行事體所在極爲未安況今日又有飭敎無端不爲早知礙眼處義之如許則何必屢尋名入之前單而點下乎然又一味强其所不欲反非當初不棄簪履之意判義禁鄭一祥特爲許遞春寒尙峭無端滯囚之時囚獨不冤乎今已侵夜令次堂待明朝卽爲捧供仍令待判下議處照律又命書傳敎曰昨於望位禮之班見儒武參班夥然而享夜則猶未料其一如晝班今聞武士則其數若是零星可知其參晝不參夜如渠無識之類雖不足深責駭然則甚矣其中武臣二品以上不參人竝拿問處之至於儒生陪享如是夥然此等處宜有弦韋之擧昨夜參班儒生當召試施賞使之午後待令命退承史以次退出
정조 13년
己酉三月初七日午時上御誠正閣左副承旨與參班儒生入侍時左副承旨金光默假注書白慶楷記注官金鳳顯記事官李相璜參班儒生前縣監尹光碩副司果李復玹進士金履恭許瓆李重玄金履載金樂行李憲采李國昌生員金履永吳慶元幼學黃載俊黃鐸李道明李厚中李厚五李厚夔李厚豐許琱許珨李重庚李重曮黃載鼎黃勉學黃鏶洪龜泳黃世鍾趙金履喬金愚淳李重喆尹光愿尹行勉金最根金最行金繼根吳慶興尹曺錫倫任壽伯尹宗基李海魯李海準李春老曺應振進士金重淳幼學金順行金履實金一淳洪用圭金翼淳金懋淳金文根金善根金百根金得根金孝根金蓍根金敎根金履肅李實業儒李廷䄵以次進伏訖上命書傳敎曰今日儒生應製時文任則內閣提學聞以閣事仕進云待捧券科次對讀則以入直閣臣玉堂爲之上命參班儒生進奏姓名光碩等以次進奏訖命書傳敎曰右副承旨與內閣提學對讀官入侍賤臣承命出傳右副承旨洪仁浩內閣提學金鍾秀對讀官待敎金祖淳修撰李錫夏以次進伏上命仁浩書賦題排律題各一仍命懸之仁浩曰掌樂主簿金履復承命來待矣上曰入侍賤臣承命出與履復偕入進伏上曰年今幾何履復曰七十矣上曰爾則年已老衰何必應製退去可也履復退出應製收券畢上命鍾秀等進考命書傳敎曰參班儒生應製排律三下進士金重淳中庸一件賜給賦三下幼學李海魯大學一件賜給排律草三下幼學金順行金愚淳李重喆金孝根賦草三下進士金樂行金履恭幼學黃載俊司果李復玹幼學李厚豐各賜紙二卷筆三枝墨二笏又命書傳敎曰記昔胄筵見其兄多有顧問之益年前欲召用問之已作古人心常嗟惜今見其弟不問已識爲乃兄之弟而應製之作亦頗典實進士金樂行令該曹收用以示朝家記舊之意又命書傳敎曰集賢門番密邇差備將官所宜審擇而如是之際自多偏苦其中最積仕者卽哨官金就大待窠復職調用申義顯亦然一體從近調用事分付該曹命退諸臣以次退出
정조 13년
行都承旨金憙受由在外行左承旨徐鼎修未肅拜行右承旨兪恒柱坐左副承旨金光默坐右副承旨洪仁浩坐直同副承旨申耆坐直注書二員未差假注書白慶楷仕徐有聞仕直事變假注書尹寅基仕
정조 13년
申耆啓曰卽伏見厲祭獻官草記則大祝趙慶遠終不來到云事極驚駭査問委折則慶遠已於昨日以厚陵典祀官進去而該曹不能致察改塡有此無前之事厲祭大祝則纔因獻官所報以宗簿入直官李敬心差送云而莫重祭官不卽改塡以致臨時窘速之擧事體所在萬萬未安當該差祭堂上推考何如傳曰允
정조 13년
傳于申耆曰禮房承旨馳詣昭寧園奉審摘奸以來
정조 13년
吏曹口傳政事以柳明觀爲順康園守奉官
정조 13년
傳于申耆曰左副承旨入侍
정조 13년
傳于申耆曰政官牌招開政
정조 13년
申耆以吏曹言啓曰今此康陵寒食祭獻官前承旨趙德衍塡差而時無職名令該曹口傳付軍職何如傳曰允
정조 13년
有政吏批判書李𡊠進參判具庠牌不進參議李勉兢病親呈辭右副承旨洪仁浩進以宋翼孝爲副修撰金履素爲知敦寧韓光會爲判義禁韓用龜爲掌樂正崔大奎爲兵曹正郞李東俊爲禁府都事
정조 13년
兵批判書鄭好仁病參判金思穆差祭參議朴宗岳差祭參知李翼晉入直進同副承旨申耆進副司直單趙衍德
정조 13년
傳于申耆曰同副承旨入侍
정조 13년
傳于申耆曰右副承旨許遞前望單子入之
정조 13년
申耆以備邊司言啓曰本司武郞廳徐有建奔走勤仕已滿十五朔依例陞敍或守令除授事奉承傳施行何如傳曰允
정조 13년
申耆以備邊司言啓曰卽伏見慶尙監司洪檍狀啓則以爲方春農糧間有難繼之處年例劃付如有不足之患則揣量民勢綽略排分後加分數爻待畢分登聞事請令廟堂稟旨分付原春監司李度默狀啓則以爲道內還穀本自不敷不可不加分者爲五萬六千八百石依此數準許則隨其緩急精略分給待畢分登聞事請令廟堂稟旨分付矣方當東作種糧不足則留庫之中參量加分隨請許施已成近例竝依狀請準許分給數爻從實狀聞之意分付何如傳曰允
정조 13년
申耆以守禦廳言啓曰各軍門諸將官射講時柳葉箭連五巡全布者別單書入事曾有定式矣本廳今朔射講時把摠朴挺玉柳葉箭連五巡全布故別單書入之意敢啓傳曰知道
정조 13년
禁府照目前禁軍別將李東曄矣約束不明節制昧方至有管下禁旅衝過衛外之擧以此照律罪杖八十收贖奪告身三等私罪奉敎旣已汰去以公罪功議區別減等放送爲良如敎
정조 13년
洪仁浩以義禁府言啓曰李東曄杖八十收贖奪告身三等照律公事判付內旣已汰去以公罪功議區別減等放送事命下矣李東曄六代祖晬扈聖原從功臣德陽君八寸親云功議各減一等杖六十以公罪收贖之意敢啓傳曰知道
정조 13년
禁府啓目四檢官金溝前縣令朴澈源原情云云問目內辭緣泛稱遲晩刑推得情何如判付啓除刑推議處爲良如敎又啓目向前朴澈源亦殺獄檢杖何等審愼而實因與定執元犯之懸錄乃以不已不可不等語率爾說去極爲該然以此照律何如判付啓依允又啓目參考官李基成白東運等原情云云傳旨內辭緣泛稱遲晩所當請刑是白乎矣曾經宣傳官勿爲請刑載在大典通編議處何如判付啓依允
정조 13년
己酉三月初八日申時上御誠正閣同副承旨入侍時同副承旨申耆假注書徐有聞記注官金鳳顯記事官李相璜以次進伏訖上曰左副承旨入侍賤臣承命出傳左副承旨洪仁浩追入進伏上曰谷山民事如何耆曰谷山爲邑隣於安邊昨年歉荒雖不至安邊之太甚而當春民情亦不無艱食之患矣上曰申思運近在何處耆曰方在鎭川地矣命書傳敎曰新除授承旨待開門牌招察任又命書傳敎曰承旨房仍又命書傳敎曰未下直守令皆令一兩日內辭朝命書公事判付訖命退承史以次退出
정조 13년
行都承旨金載瓚坐行左承旨徐鼎修坐直行右承旨兪恒柱坐左副承旨金光默坐右副承旨洪仁浩坐直同副承旨申耆坐注書二員未差假注書白慶楷仕徐有聞仕直事變假注書尹寅基仕
정조 13년
徐鼎修啓曰禁衛將官來言今日本營軍兵日次私習云矣敢啓傳曰知道
정조 13년
傳于兪恒柱曰左承旨入侍
정조 13년
傳于洪仁浩曰同副承旨與下直守令入侍
정조 13년
金光默啓曰今此試官望中時無職名人令該曹口傳付軍職何如傳曰允
정조 13년
兪恒柱啓曰明日殿座承旨當爲備員而都承旨金憙受由在外合有變通之道何以爲之敢稟傳曰許遞政官牌招開政衆所共知老病情勢外以在京無故人差出待下批牌招察任
정조 13년
有政吏批判書李𡊠進參判具庠差祭參議李勉兢呈辭行左承旨徐鼎修進以金載瓚爲承旨以安策爲修撰以徐有隣爲藝文提學
정조 13년
有政兵批判書鄭好仁進參判金思穆差祭參議朴宗岳差祭參知李翼晉入直進右副承旨洪仁浩進以趙瑍爲都摠管以李聖圭閔鍾顯李獻慶李鎭翼柳鎭恒爲副摠管以洪命福爲同知以金魯成爲內禁將以朴道仁爲五衛將副司直單吳載純嚴思晩金憙李敬一副司果金弘喆守禦把摠朴挺玉射講時連五巡全布加資事承傳
정조 13년
傳于金光默曰明日殿試及唱榜禮曹堂上不可不備員在外堂上許遞前望單子入之待下批牌招察任
정조 13년
禮曹堂上前望單子入之判書尹塾參判金魯淳落點
정조 13년
傳于洪仁浩曰右承旨與護軍趙有臣入侍
정조 13년
兪恒柱啓曰丹楓亭分所參考官李敬五方在罷散中何以爲之敢稟傳曰敍用
정조 13년
傳于兪恒柱曰明日殿座侍臣不可不備員在外及未肅拜人許遞政官牌招開政以在京無故人差出
정조 13년
以寶劍望筒傳于徐鼎修曰未肅拜及在外摠官許遞今日政差出
정조 13년
申耆以都摠府言啓曰明日親臨殿試時寶劍侍衛不可不備員而都摠管安春君身病猝重副摠管南憲喆差禧陵獻官具㢞差宗廟獻官李文德差敬陵獻官李時秀差永祐園獻官李亨元差齊陵獻官寶劍侍衛將不得備員身病與差祭人員合有變通之道令政院急速稟旨變通仍令該曹卽爲口傳差出以爲備員侍衛之地何如傳曰許遞今日政差出可也
정조 13년
徐鼎修以兵批言啓曰五衛將尹昌柱老病沈重時月之內勢難供職呈狀乞遞宿衛輪番之任不宜久曠今姑改差何如傳曰允
정조 13년
有政吏批判書李𡊠進參判具庠差祭參議李勉兢進行左承旨徐鼎修進以徐郁修爲執義以宋銓爲司諫以趙恪爲持平以李敬五爲校理以閔昌赫爲副校理以韓光近爲修撰以姜祐周爲懿昭墓守衛官
정조 13년
有政兵批判書鄭好仁進參判金思穆差祭參議朴宗岳差祭參知李翼晉入直進右承旨洪仁浩進以徐有寧爲都摠管以申大升李重馥金魯淳爲副摠管以趙有臣爲五衛將同知單朴龍臣
정조 13년
以對讀官尹光顔牌不進罷職傳旨傳于申耆曰只推
정조 13년
金光默以式年文科會試試官意啓曰今此式年文科原額當爲三十三人而講畫入格中幼學宋濟康遭故未赴故以三十二人磨勘以入之意敢啓傳曰知道
정조 13년
申耆以兵曹言啓曰依下敎弓房庫直金德萬軍職廳書員金命起宣傳官廳書員金興良等竝拿入來發問目取招問目內恩賞頒給自是莫重長弓雖或誤以尙方弓頒給不善擧行之罪先爲自首稟達然後始爲換給乃是應然之事汝輩不過幺麽下屬焉敢自下任意換給乎事之痛駭莫此爲甚其間委折毋敢隱諱使之一一從實直告則弓房庫直金德萬所供內以爲日前頒賞時渠則以長弓五十張尙方弓二十張待令矣及其頒賜之後所入之數詳細考準則長弓如數仍在尙方弓八張入於頒給之中故此意言及於弓房郞廳內官則郞廳以爲此是長弓當頒者而以尙方弓誤頒此將何以爲之乎司鑰曰招致兩廳書員更爲換給則無妨矣郞廳曰然則好矣使矣身招致兩廳書員故矣身則身爲下屬不敢違拒果爲招來以至於任自相換之境嚴問之下惶恐遲晩更無所達云軍職廳書員金命起所供內以爲矣身自弓房招致故進去則弓房言內頒賞長弓二張設以尙方弓換去斯速換來爲宜云矣身於韓光濟李晳處所受尙方弓以長弓換納云宣傳官廳書員金興良所供內以爲矣身所懷與金命起一般而沈鑏李仁達李商一閔亨默李永喆洪棆等所受尙方弓以長弓換納矣等任意相換之罪萬死無惜云矣各決棍十五度後放送而司鑰白景旜昨日已爲出往郊外三十里地云故方令催促捉來之意敢啓傳曰知道
정조 13년
徐鼎修以訓鍊都監言啓曰今三月初十日春塘臺殿座時因兵曹節目金虎門軍七十五名弘化門軍七十五名除出一百名把摠金景濂哨官金處純率領觀豐閣前路列立馬路作門五十名哨官李甲會率領各門及春塘臺下排立雜人一切嚴禁事畢後各還直所而竝待標信擧行之意敢啓傳曰知道
정조 13년
刑曹啓目粘樂安郡殺獄罪人孫病入老味各別嚴刑期於取服崔或同段各別譏詗之意分付道臣屍親檢推之時以其弟舍毛之名納供官家當初推捉大是不察兩檢官竝令該府拿問處之何如判付啓檢官拿處事依回啓施行爲旀樂安囚孫病入老味段德太之立證一可疑也病中之送藥二可疑也疑端如此此獄正犯似無出於病入老味而觀於其矣名字可知其素所抱病之漢兺不喩事端由於崔或同下手亦在於或同妻而或同與其妻忽地逃避卽此安知無眞箇奸情乎屍親之告老味不告或同妻未可謂之果有裁度以此以彼待究竟成獄猶之可也獨執老味番番訊推未知其爲當病入老味段姑爲保放或同夫妻嚴飭跟捕待捉來令道伯一處會推期於査得元犯仍令卽爲具由狀聞爲旀五十日限內如不捉納是去等各鎭營將直以拿問重勘之意狀聞事竝以分付爲良如敎
정조 13년
刑曹啓目粘全州府殺獄罪人吳奉太段當初相爭雖出於酒後戱劇畢竟致命烏得免正犯乎嚴訊取服如法償命古阜殺獄罪人朴九元段痕損狼藉於要害證招明的於參左牛隻買賣于渠甚事而突出毆打正犯更無可疑各別嚴訊期於取服南海縣殺獄罪人李春才段頭顱之血癊脅骨之靑黯分付注大段症甚重致命此獄正犯更無可疑各別嚴刑期於取服之意分付道臣何如判付啓全州囚吳奉太段鬨起於戱戱祟於醉其事則至微其情則無他而折項之痕屍帳如彼其狼藉致命之由證招如彼其叮嚀國有三尺焉逭償命似此處斷當如法處決以慰死者之冤更加嚴刑期於得情事分付道臣爲旀古阜囚朴九元段賣牛於渠無關因此起鬧竟成殺死傷處與詞證無一不分明渠所謂毆打之別有他人云云可見其死中求生然痕損之如是爛熳決非一人一時所可下手令道伯出意見親執嚴問於看證是在宋禿邑金處如有疑端更卽論理狀聞後稟處爲旀海南囚李春才段打殺才一款渠亦不敢發明成獄償命無容但已然其所謂看證諸招多不明白或云未見毆打或云只聞其聲或云被打輕重無以知得揆以獄體疎忽極矣更令道伯申飭推官被打邊自仆邊何者爲較重出意見盤問待其歸一如無違端仍前同推之意狀聞否則論理回啓以待稟處事分付爲良如敎
정조 13년
己酉三月初九日辰時上御誠正閣右承旨同副承旨與下直守令入侍時行右承旨兪恒柱同副承旨申耆假注書徐有聞記注官金鳳顯記事官李相璜礪山府使韓光迪興海郡守李鎭邦懷仁縣監卞緯鎭以次進伏訖上曰他承旨入侍出榻敎鳳顯承命出與右副承旨洪仁浩偕入進伏上曰分付戶曹郞廳昌德宮內各司雨漏處則今日內修改昌慶宮內各司則待明日殿座罷後修改可也命書傳敎曰傳香承旨馳詣宗廟永禧殿景慕宮奉審摘奸以來又命書傳敎曰右副承旨馳詣儲慶宮右承旨馳詣毓祥宮延祜宮宣禧宮懿昭廟奉審摘奸以來上曰守令以次進前光迪進伏奏職姓各上曰須體朝家嚮用之意惕念善爲可也鎭邦進伏奏職姓名上曰一家中有立朝者否鎭邦曰今無立朝者故參判李鎭恒爲十寸親矣上曰李鎭衡家今有何人鎭邦曰有李兢淵稚子矣緯鎭進伏奏職姓名上曰汝是武南耶緯鎭曰然矣命退諸臣以次退出
정조 13년
己酉三月初九日巳時上御重熙堂左承旨入侍時行左承旨徐鼎修假注書徐有聞記事官李相璜金祖淳以次進伏訖上曰試官牌去來知入賤臣承命出還奏曰金鍾秀鄭民始外皆承牌云矣命書傳敎曰明日武所規矩及應試人數夥然丹楓亭分所設行騎芻及講合設於帳殿命官則右相進去命讀公事書判付訖命退承史以次退出
정조 13년
己酉三月初九日申時上御重熙堂右副承旨與護軍趙有臣入侍時右副承旨洪仁浩假注書徐有聞記注官金鳳顯記事官李相璜護軍趙有臣以次進伏訖上命有臣進前奏職姓名有臣進奏職姓名上曰年今幾何有臣曰犬馬之齒今爲七十六矣上曰登第在何年有臣曰甲子式年矣上曰殿講科乎會講科乎有臣曰會講科矣上曰能誦講章乎有臣曰然矣命誦奏訖上曰尙能記誦誠爲稀貴也同榜爲誰有臣曰沈墢卽臣同榜矣上曰有子乎有臣曰獨子獨孫而曾孫亦有一人矣上曰今則松都人亦令通淸想必欣悅矣有臣曰聖恩所曁擧皆蹈舞矣命退諸臣以次退出
정조 13년
行都承旨金載瓚坐行左承旨徐鼎修坐行右承旨兪恒柱坐左副承旨金光默坐直右副承旨洪仁浩坐同副承旨申耆坐直注書二員未差假注書白慶楷仕徐有聞仕直事變假注書尹寅基仕
정조 13년
金光默啓曰明日常參經筵取稟傳曰停
정조 13년
傳于兪恒柱曰出宮門路以協陽門爲之
정조 13년
徐鼎修啓曰備邊司郞廳來言今日賓廳日次而殿試相値不得來會云矣敢啓傳曰知道
정조 13년
金光默啓曰卽者典醫監官員來言今十二日雜科覆試時本監提調當爲備員受點而提調一員未差不得擧行云未差之代政官牌招開政差出何如傳曰允
정조 13년
申耆啓曰吏曹判書李𡊠牌不進推考傳旨今方捧入而參判具庠差祭未及入來參議李勉兢受由在外開政命下之後如是違牌不卽擧行事甚未安判書更卽牌招開政何如傳曰允
정조 13년
以咸鏡監司狀啓關東穀移劃事傳于申耆曰以草記回啓
정조 13년
傳于金載瓚曰左承旨入侍
정조 13년
金光默啓曰吏曹判書李𡊠再牌不進推考傳旨今方捧入而開政命下之後如是違牌不卽擧行所當更請牌招而係是一日三牌何以爲之敢稟傳曰更爲牌招
정조 13년
洪仁浩以都摠府言啓曰明日親臨殿試時寶劍侍衛不可不備員而都摠管西淸君煋李灃崔東岳副摠管李獻慶今日殿座時寶劍已爲受點矣都摠管李灃差祭先蠶壇獻官副摠管李獻慶身病方在苦痛而都摠管徐有寧副摠管李重馥申大升未肅拜金魯淳與兵曹參議朴宗岳四寸娚妹相避寶劍侍衛將不得備員身病與未肅拜相避代合有變通之道令政院急速稟旨變通仍令該曹卽爲口傳差出以爲備員侍衛之地何如傳曰竝許遞前望單子入之待下批牌招察任
정조 13년
摠管前望單子入之都摠管吳載純沈頤之鶴林君焴副摠管蔡弘履李文德李源落點
정조 13년
以統制使狀啓海毒熾盛生熟鰒不得封進惶恐待罪事傳于申耆曰卿其勿待罪事回諭
정조 13년
金光默以文禧廟營建廳言啓曰本廳堂上兼工曹判書具允鈺與都廳郞廳副司果臣金履成進詣本廟奉審則廟內外俱無頉處之意敢啓傳曰知道
정조 13년
洪仁浩以兵曹言啓曰訓鍊判官李海容身病猝劇起動無期勢難供職呈狀乞遞實病旣如是則不可强令察任改差何如傳曰允
정조 13년
申耆以兵曹言啓曰司鑰白景旜依前問目取招則所供內以爲矣身不善擧行自犯死罪惶恐遲晩他無所達云矣決棍五度後放送之意敢啓傳曰知道
정조 13년
洪仁浩以都摠府言啓曰今日入直內三廳武兼禁軍及軍兵等當爲中日習射而親臨殿試相値不得爲之之意敢啓傳曰知道
정조 13년
金光默以成均館大司成意啓曰四學學製分四等設行而有過限之事則當等季朔旬間以限內不得爲之之意自本館草記事曾已定式矣卽接四學牒報則兼中學敎授韓光近兼西學敎授韓用龜謂有身病兼東學敎授李太亨時帶臺職兼南學敎授金履成未肅命當等學製不得設行云令政院稟旨擧行何如傳曰竝許遞後日政差出可也
정조 13년
左參贊金華鎭疏曰伏以臣見差先蠶祭獻官在臣區區義分惟當竭蹶趨參而第臣自月前重得阿睹之病赤暈貫瞳流濃滿眶浮高刺痛非比輪行之例症而日昨陪班觸風越添今則咫尺之間尙難辨物房闥之內亦必須杖陞降將事初非可論臣若徒懷嚴畏不卽呼龥致使莫重享事緣臣僨誤則臣雖萬被誅戮尙何及哉噫臣之頂踵毛髮皆殿下賜也一分報效之道惟在於筋力奔走而適緣疾病之難强暫時享役冒犯瀆擾惶懍之極靡所容措伏乞聖慈俯賜矜諒特令該曹趁卽變通仍治臣罪以肅朝綱焉答曰省疏具悉許令該曹付標
정조 13년
敦寧都正尹謐疏曰伏以臣猥以糞土之賤忽升緋玉之列榮感交極涯分已溢迺者敦府除命又下此際不料望八十垂死之年叨此曠三百未有之榮然而敦寧旣盡地處且卑公格私義俱不敢冒膺而恩出常格叩謝爲急章皇出肅惶悶縮伏亦已多日尋單見阻缷解無路玆冒瀆擾之懼敢干崇高之聽伏乞聖慈察臣微懇特命鐫改俾便公私千萬幸甚答曰省疏具悉疏辭下該曹稟處
정조 13년
己酉三月初十日卯時上詣仁政殿親臨文科殿試仍詣春塘臺親臨武科殿試入侍時行都承旨金載瓚行左承旨徐鼎修行右承旨兪恒柱左副承旨金光默右副承旨洪仁浩同副承旨申耆假注書白慶楷徐有聞記注官金鳳顯記事官李相璜檢校直提學徐有防待敎金祖淳以次入侍上具翼善冠衮龍袍乘輿出協陽門肅章門由仁政門御仁政殿引儀唱試官以下入就位行四拜禮讀券官判中樞府事金熤刑曹判書沈頤之行副司直閔鍾顯對讀官行副司直曺允大申應顯校理洪義浩兵曹佐郞李羲觀等率擧人入就位行四拜禮訖熤進前曰早朝勞動聖體若何上曰一樣矣命書御題仍懸題訖上曰捧券未了之前若値下雨則諸生許入月廊可也上乘輿出仁政門由肅章門建陽門靑陽門詣春塘臺御帳殿引儀唱試官以下入就位行四拜禮考官左議政李性源漢城判尹李在簡行副司直趙心泰參考官行副司直沈命德行副護軍許任修撰李錫夏宣傳官李謙會丹楓亭考官右議政蔡濟恭行司直金鍾秀行副司直徐有大參考官禮曹參議金履正行副護軍李潤國副司果李敬五都摠經歷徐有鳳講試官行副司直徐有防行副護軍柳孝源副校理李東稷都摠都事金宗洙等率應射人入就位行四拜禮訖應射人以次應射應講人以次應講載瓚曰判義禁韓光會除拜後過三日不爲出肅依定式推考警責仍卽牌招察任何如上曰依爲之出擧條命書傳敎曰雨勢如此未畢試之類皆令明日設行上曰侍衛徑先搖動極爲駭然仍命書傳敎曰雖因雨勢使之退行兵曹擧行極爲顚錯兵曹判書鄭好仁越捧一等命諸臣退諸臣以次退出
정조 13년
己酉三月初十日午時上御誠正閣科次入侍時行左承旨徐鼎修假注書白慶楷記注官金鳳顯記事官李相璜讀券官判府事金熤刑曹判書沈頤之行副司直閔鍾顯對讀官行副同直曺允大行副司直申應顯校理洪義浩兵曹佐郞李羲觀以次進伏訖上命熤等進考考訖熤曰殿試試券若非違格與未成篇則不以文字之工拙爲立落故擧人輩多不致意於句作惟以成樣呈券爲能事此非古也亦可見士習之不美至於今番比前益甚篇不成樣文不成說全不着意都是漫應似若故犯便同戱劇經生固無足責而許多直赴亦皆如此親臨殿試事體嚴重比他科試尤有別焉何可以得失之無所慮若是其放倒也此不但爲士習之不美而已雖謂之無嚴可矣事甚駭然不可無飭以此意飭諭京外使後之應赴者咸知道理之不當如此勿復如今番之爲則似可爲矯俗之一端矣上曰卿言好矣出擧條此後各別申飭可也出擧條命退諸臣以次退出
정조 13년
己酉三月初十日申時上御重熙堂左承旨入侍時行左承旨徐鼎修假注書徐有聞記事官李相璜記事官金祖淳以次進伏訖命書傳敎曰宿勞旣積新榜多出聞其病亦難從近供劇云注書金孝建今日政出六調用命讀公事書判付訖命退承史以次退出
정조 13년
行都承旨金載瓚坐行左承旨李時秀坐行右承旨兪恒柱坐左副承旨金光默坐右副承旨洪仁浩坐直同副承旨申耆坐直注書二員未差假注書白慶楷仕徐有聞仕直事變假注書尹寅基仕
정조 13년
金光默啓曰文臣製述殿試後更稟事命下矣以何日爲之乎敢稟傳曰更待下敎
정조 13년
藥房提調前望單子入之尹塾落點
정조 13년
兵曹口傳政事副司直單徐鼎修
정조 13년
以禮曹草記傳于金光默曰文武科放榜以權停例擧行
정조 13년
申耆啓曰吏曹判書李𡊠三牌不進推考傳旨今方捧入而開政命下之後連事違召終不承膺事體所在誠極未安所當更請牌招而係是一日四牌何以爲之敢稟傳曰更爲牌招
정조 13년
申耆啓曰吏曹參判具庠再牌不進推考傳旨今方捧入而開政命下之後連事違召不卽擧行事甚末安所當更請牌招而係是一日三牌何以爲之敢稟傳曰更爲牌招
정조 13년
吏曹參議前望單子入之曺允大落點
정조 13년
以吏曹參議曺允大牌不進罷職傳旨傳于金光默曰只推更爲牌招
정조 13년
洪仁浩啓曰問啓事命下矣問于吏曹參議曺允大處則以爲臣猥以無似忝叨銓職屢速人言不敢行公致有此問啓之命不勝惶隕震越罔知攸措臣於昨冬待罪銓任時以閔掌通事臺評峻發遣辭深緊其後又以朴柱遇臺望事重遭彈駁譏斥備至臣有何顔面更爲冒居銓地之計哉且臣於月前陳疏控辭未承批旨尤不勝惶悚深夜飭敎之下冒犯違傲之科臣罪至此實合萬殞云矣敢啓傳曰還給
정조 13년
洪仁浩啓曰同副承旨申耆方在武科殿試出榜所臣吏兵批兼進之意敢啓傳曰知道
정조 13년
有政吏批判書李𡊠病參判具庠進參議曺允大未肅拜右副承旨洪仁浩進以安策爲副校理兪漢謨爲副修撰金思穆爲典醫提調金履錫爲北部都事吳泰齊爲東部都事宋翼孝爲西學敎授李益運爲東學敎授鄭致淳爲南學敎授尹羽烈爲中學敎授
정조 13년
有政兵批判書鄭好仁病參判金思穆病參議朴宗岳病參知李翼晉入直進右副承旨洪仁浩進僉知單李延弼副護軍李身晦權裕副司直鄭來百鄭福煥尹羽烈鄭東觀副司果安策宋翼孝金孝建副司正金春俠成樂鎭及第林泰遠今加折衝科前護軍依上護軍例加資事承傳
정조 13년
傳于洪仁浩曰未肅拜兵曹正郞改差今日政差出
정조 13년
洪仁浩以吏批言啓曰今此式年文科甲科第二人三人當付七品職而時無窠闕生進直長仕日最多者六品遷轉推移備擬何如傳曰允
정조 13년
洪仁浩以兵曹言啓曰本曹佐郞李羲觀身病猝重勢難察任屢度呈狀乞遞宿衛重地不可久曠今姑改差何如傳曰允
정조 13년
有政吏批以李福潤爲兵曹正郞金孝建爲兵曹佐郞沈頤之爲同經筵吳載純爲社稷提調韓光會爲宗簿提調金尙集爲內資提調典籍單徐榮輔文科甲科第一人尙衣主簿單白泳鎭武科甲科第一人懿陵直長單丁若鏞社稷直長單金羲淳
정조 13년
洪仁浩啓曰親臨春塘臺己酉式年武科殿試直赴人金世完李相宅金昌五李性林金慶麟文成豹趙來鳳黃春燁崔成龍蔡雲昌李華純吳道爀任慶龍金樂豐李春成姜泰鉉沈思恭金漢德李枝蕃鄭守橋朴位興申在文崔順大朴德信金履禧朴奉廉崔養彦蔡奉齊黃處心梁益沂金昌福李春弘鄭運大徐命俊白必儉林思漸姜德尙禹相舜羅三得玄鳳得朴處櫓鄭德良李再殷金興得李枝永朱之磻朴基泰梁厚福等錄名單子無緣不呈依例陳試之意敢啓傳曰知道
정조 13년
傳于洪仁浩曰以昨年北道年事唱榜武士之裹糧往來其辛苦可知本道成給草料猶有恒例況唱第下鄕人乎令賑廳問名兵曹下去時優給糧資直赴會試中未入格人亦給糧資事分付
정조 13년
傳于洪仁浩曰今番殿試日子與唱榜日子不遠曾有已例京外武士諸具未備之類依卽日唱榜例京司件取用事分付
정조 13년
傳于洪仁浩曰當該注書汰去
정조 13년
申耆以兵曹言啓曰前後直赴殿試捧承傳人轎子陪金世完等四百十一人直赴會試人壯勇衛高應濂等一百八十二人依例許赴於今日式年殿試之意敢啓傳曰知道
정조 13년
申耆以兵曹言啓曰卽接集春營入直哨官崔秀崗手本則集春門南邊宮墻舊築外面半間許頹落云令紫門監爲先以杻把子堅實圍排依例樹柵而把守軍兵集春營入直軍四名除出限改築間嚴加守直之意分付何如傳曰允
정조 13년
申耆以戶曹言啓曰本曹正郞臣鄭東敎依下敎進詣宣政殿奉審則西邊春舌婦椽五介蓋板七立平交臺一介燕含二介前行閣椽木三介道里一介長舌一介婦椽三介蓋板五立後行閣道里一介長舌一介椽木三介平交臺一介燕含一介西行閣椽木五介平交臺三介燕含三介集極門柱及地防以上腐傷西墻四間許頹圮仁化門內行閣椽木二介平交臺一介燕含一介腐傷修改吉日令日官推擇則今月二十日卯時爲吉云以此日時擧行何如傳曰允
정조 13년
申耆以御營廳言啓曰本廳字內集春門南邊宮墻舊築外面半間頹落處令紫門監爲先以杻把子堅實圍排樹柵把守軍兵集春營入直軍四名除出把守事自兵曹草記矣集春營入直軍四名除出將官率領限修築間晝夜輪回嚴加守直之意敢啓傳曰知道
정조 13년
洪仁浩以義禁府言啓曰全羅監司徐龍輔査啓據刑曹粘目內樂安郡殺獄兩檢官令該府拿問處之事允下矣初檢官樂安前郡守沈默之覆檢官谷城前縣監林夏喆等今方待命卽爲拿囚之意敢啓傳曰知道
정조 13년
己酉三月十一日卯時上詣春塘臺武科殿試入侍時行都承旨金載瓚行右承旨兪恒柱左副承旨金光默右副承旨洪仁浩同副承旨申耆假注書白慶楷徐有聞記注官金鳳顯記事官李相璜檢校直提學徐有防待敎金祖淳考官左議政李性源漢城判尹李在簡行副司直趙心泰參考官行副司直沈命德行副護軍許任修撰李錫夏宣傳官李謙會以次侍立上曰試官以下拜禮除之仍卽開傷可也性源進前曰昨旣勞動今又殿座聖體若何上曰一樣矣上曰藥房提調不爲赴公云然否性源曰聞以私故無以行公云矣命書傳敎曰藥房提調許遞前望單子入之上曰左承旨不爲仕進耶載瓚曰以病不得赴公云矣命書傳敎曰左承旨聞有實𧏮許遞前望單子入之仍命書榻敎曰新除授承旨牌招察任命書傳敎曰新恩政事當日爲之載瓚曰吏曹參判具庠差祭昨日不得請牌矣聞已入來與判書一體牌招何如上曰依爲之出擧條上曰在外吏曹參議許遞前望單子入之待下批牌招察任出榻敎兵曹判書鄭好仁曰裵斗七吳泰攝俱以北關武士裵斗七則參於乙巳都試之次吳泰攝則參於丙午都試之次來納直赴帖文而丁未春庭試時旣無陳試公文故臣果自外退送矣敢生希覬之心相雜於許多擧子之中以至於攔入伏地之境臣之不能察飭之失惶恐待罪而如此無嚴之輩不可曲遂其願竝勿施何如上曰卿則勿待罪許赴可也出擧條好仁曰直赴殿試人中或有作故則付于原榜末端成給紅牌自是近例也今番直赴殿試中亦多作故人何以爲之乎上曰成給紅牌依例贈職可也出擧條仁浩曰莫重試記多有落漏混淆處事甚未安兵曹判書鄭好仁推考當該郞廳所當重勘而本院請推之外無他可施之罰何以爲之乎上曰依爲之郞廳拿處可也出擧條載瓚曰吏曹判書李𡊠參判具庠牌不進推考傳旨今方捧入而開政命下之後如是違牌不卽擧行事甚未安竝更卽牌招何如上曰判書聞有實𧏮參判更爲牌招開政可也出擧條性源曰以咸鏡監司李崇祜請穀狀啓有草記回啓之命而臣適入侍敢此仰達矣卽今北關賑事當如救焚而拯溺南關穀物便同捧漏而沃焦繡衣所請六千石中二千石則因特敎先已劃送四千石米太今當區劃而嶺南民力旣難重煩關東穀簿本來尠少百爾思量排比沒策惟是關西之與南關接界處差可容乎寧遠孟山雖入尤甚昨冬三千包雖已移轉而新道臣行將辭陛矣共濟方急加劃寧辭待其赴任往復本道以小米二千石太二千石從附近邑約日移送向後附近邑還分不足則以各其附近邑次次移轉以充其代事爲先分付兩道道臣取見其謄報則末端以爲貿入穀物實合兼濟之道而本營留儲錢貨近益不敷劃得於關西然後可以辦貿云而關西穀旣已加送則關西錢不可更劃本營所在錢布中限米太各一千石價依詳定方便貿取形止追後狀聞似好臣俄與曾經道臣及有司堂上相議僉同竝以此分付何如上曰依爲之出擧條上敎祖淳曰翰苑一會今日爲之好矣祖淳承命出知委少頃上問諸新恩皆已齊到否祖淳曰幾皆來到矣命呼新來仍命以次進前各奏姓名訖以次退出上曰翰林率新恩進去本館以爲古風可也通禮告禮畢命退諸臣以次退出
정조 13년
行都承旨鄭宇淳坐行左承旨兪桓柱式暇右承旨金光默坐左副承旨金履正坐右副承旨洪仁浩坐直同副承旨申耆坐直注書二員未差假注書白慶楷仕沈能迪仕直事變假注書尹寅基仕
정조 13년
洪仁浩啓曰合辭方張之時諫院無詣臺之員事甚未安雜科進去外未肅拜呈告人員竝卽牌招何如傳曰允
정조 13년
承旨前望單子入之鄭宇淳金履正落點
정조 13년
金履正啓曰禁衛營將官來言今日本營軍兵日次私習云矣敢啓傳曰知道
정조 13년
金履正啓曰御營廳將官來言今日本廳軍兵日次私習云矣敢啓傳曰知道
정조 13년
金履正啓曰新除授忠淸兵使邊慶遇時在本道水營任所而有除朝辭赴任之命矣密符則以前任水使時所佩密符仍佩諭書安寶使院吏齎傳何如傳曰允
정조 13년
假注書徐有聞汰去代以沈能迪爲假注書
정조 13년
傳于兪恒柱曰左副承旨入侍
정조 13년
兵曹參判前望單子入之柳誼落點
정조 13년
金履正啓曰假注書沈能迪時無職名令該曹依例付軍職冠帶常仕何如傳曰允
정조 13년
傳于金光默曰右副承旨入侍
정조 13년
傳于金履正曰兵曹郞廳口傳差出
정조 13년
吏曹口傳政事以李晩秀爲兵曹佐郞
정조 13년
禮曹堂上前望單子入之判書李在簡參議李敬一落點
정조 13년
傳于金光默曰推考房承旨入侍
정조 13년
兵曹口傳政事行副司直單李時秀
정조 13년
申耆以賑恤廳言啓曰傳曰昨年北道年事頗歉唱榜武士之裹糧往來其辛苦可知本道成給草料猶有恒例況唱第下鄕人乎令賑廳問名兵曹下去時優給糧資直赴會試中未入格人亦給糧資事分付事命下矣北道唱榜武士二十七人直赴會試中未入格二人糧資各米五斗錢二兩式分給之意敢啓傳曰知道
정조 13년
義禁府啓目前大靜縣監張漢喆原情云云傳旨問目內辭緣泛稱遲晩刑推得情何如判付啓除刑推議處仍爲照律爲良如敎又啓目兵曹佐郞李宗烈原情云云傳旨內辭緣泛稱遲晩刑推得情何如判付啓付過放送爲良如敎又啓目初檢官樂安前郡守喪人沈默之覆檢官谷城前縣監喪人林夏喆等原情云云向前沈默之段問目內辭緣泛稱遲晩所當請刑是白乎矣曾經宣傳官勿爲請刑載在大典通編議處是白乎旀林夏喆段問目內辭緣泛稱遲晩刑推得情何如判付啓依允爲旀林夏喆段置除刑推議處爲有矣竝只今日內照律放送爲良如敎又照目四檢官金溝前縣令朴徹源矣本府議啓內殺獄檢狀何等審愼而實因之定執元犯之懸錄乃以不得已不可不等語率爾說去揆以法例極爲可駭以此照律罪杖六十收贖奪告身一等私罪奉敎依允爲旀功減一等爲良如敎
정조 13년
禁府照目樂安前郡守沈默之谷城前縣監林夏喆等矣屍親名字之相左不能覈發事極可駭以此照律罪大典通編推斷條云犯私罪各杖六十收贖奪告身一等照律事奉敎依允爲旀沈默之段功減一等爲良如敎又照目參考官李基成白東運矣幺麽武弁肆然參疏極爲可駭以此照律罪大典通編推斷云犯私罪各杖八十收贖奪告身三等照律事奉敎依允爲旀李基成段功減一等爲良如敎
정조 13년
持平趙恪啓曰請大靜縣爲奴罪人金壽賢依律處斷請興陽縣爲奴罪人河翼龍亟令王府設鞫得情快正王法請還寢李魯春絶島安置之命亟令王府設鞫嚴問期於得情請罪人寧鎭亟令王府設鞫嚴問期於得情請島置罪人趙時偉亟令王府設鞫嚴問期於得情措辭竝見上新除授執義徐郁修時在京畿抱川地請斯速乘馹上來事下諭答曰不允下諭事依啓
정조 13년
己酉三月十二日辰時上御誠正閣左副承旨入侍時左副承旨金光默假注書白慶楷記注官金鳳顯記事官李相璜以次進伏訖上曰雜科覆試今日爲之云乎光默曰今日開場云矣上命光默讀公事仍書判付訖命退承史以次退出
정조 13년
己酉三月十二日午時上御重熙堂右副承旨入侍時右副承旨洪仁浩假注書沈能迪記注官金鳳顯記事官李相璜以次進伏訖上曰明日紅紙頒賜時易致紛雜之患十張式預爲作軸使掌務官親爲分給可也壯勇營所屬出身已令本營約束使之別作一班受出花牌此外京鄕武擧人整齊之道各別申飭可也昨日武科放榜何其遲也仁浩曰擧子數多故以致晩出矣上曰明日百官整齊時禮兵房承旨進去可也仁浩曰雜科試官司譯院提調李時秀時無職名令該曹口傳付軍職何如上曰依爲之出擧條上命書傳敎曰都承旨聞有實故左承旨聞有實𧏮竝許遞前望單子入之待下批牌招察任又命書傳敎曰聞承宣言雜科今日開場禮堂當齊進而參議未差判書在藥院不得備員開場云判書許遞與參議未差之代前望單子入之待下批牌招先開場後謝恩命退承史以次退出
정조 13년
己酉三月十二日二更上御重熙堂推考房承旨入侍時右副承旨洪仁浩假注書沈能迪記注官金鳳顯以次進伏訖上命書傳敎曰雜科進去番次苟艱兵曹參判許遞前望單子入之又命書傳敎曰閽喧飭禁申嚴之本意廷臣孰不知之乎況大小殿座動駕時兵曹節目中例有無論上司三司下人卽其地決棍官員入啓論罪之文此自古流來金石之典也昔在肅廟朝因大臣從隷所謂權頭名色之攔過特置重律仍命懸木纓之類隨現痛治自是動駕時及入闕中去木纓以昔盛際大臣權重之時守法如此況他司乎今日因騎省番郞之正郞替入始聞之閔昌爀事萬萬駭悖藉使館吏無罪被棍以謁聖日事忽地推理於再昨者不惟無理無義而已館吏所犯不輕玉堂亦有與聞當初該曹不爲論罪已是失職則以其時不在館職之人到今替當作鬧豈非常情之外此雖一事丁酉以後法禁之一端不容等閑看過又況論思之地身自犯法者乎然矯質未易甄敍未久姑屬之末勘副校理閔昌爀亟施削職之典館吏等依筵敎等令該曹拔例痛繩意謂更有如許之弊査問該曹果又有李相璜事矣事實似與昌爀有間情迹比之昌爀倍甚如渠孱劣不堪任者特置香案之側出於念舊之意當隨事小心渠雖無似出入邇列亦知申禁之由則焉敢先犯十數年來所不犯之擧乎檢閱李相璜爲先刊削令該府拿問得情該館吏隷亦依筵敎分等痛繩事分付該曹閽喧之禁亦係奉命此後以此推治曹屬者該官員難免違抗之律以此更令嚴飭上曰藝文館吏隷捉來者爲幾人乎知入可也賤臣承命出還奏曰書吏二名使令二名先爲拿致而其餘則方次次捉去姑未還來云矣上曰以兵曹器具出此輩捉來何等難事而如是遲滯何也賤臣承命出傳上曰承旨出坐閤門外待該吏之盡爲捉來以次嚴棍後退去可也仍命退承史以次退出
정조 13년
行都承旨鄭宇淳病行左承旨兪恒柱式暇右承旨金光默坐直左副承旨金履正坐右副承旨洪仁浩坐同副承旨申耆坐直注書二員未差假注書白慶楷仕沈能迪仕直事變假注書尹寅基仕
정조 13년
洪仁浩啓曰大司憲尹尙東未肅拜執義徐郁修在外掌令朴鎤雜科進去掌令權枰持平鄭晩錫趙恪呈辭監察茶時之意敢啓傳曰知道
정조 13년
金光默啓曰明日文武科放榜相値視事頉稟之意敢啓傳曰知道
정조 13년
傳于金履正曰平安監司鄭昌聖忠淸水使柳文植下直各長弓一張長箭一部片箭一部筒兒一箇賜給
정조 13년
傳于申耆曰同副承旨與平安監司入侍
정조 13년
申耆啓曰吏曹判書李𡊠參判具庠參議曺允大牌不進推考傳旨及罷職傳旨今方捧入而開政命下之後如是違牌不卽擧行事甚未安判書參判更卽牌招何如傳曰允
정조 13년
以吏曹參議曺允大牌不進罷職傳旨傳于申耆曰只推更爲牌招
정조 13년
傳于申耆曰禮房承旨入侍
정조 13년
吏曹口傳政事以徐榮輔爲兵曹佐郞禮曹佐郞洪命馥兵曹佐郞李晩秀相換兼春秋單李晩秀徐榮輔
정조 13년
兵曹口傳政事行副司直單徐有臣
정조 13년
傳于申耆曰坐直承旨入侍
정조 13년
以黃海監司狀啓薦新生石首魚節序差早限內不得封進惶恐待罪事傳于金光默曰勿待罪事回諭
정조 13년
金光默以內醫院都提調意啓曰今日卽中宮殿進御湯劑議定日次而提調尹塾時無職名令該曹口傳付軍職以爲同參議藥之地何如傳曰允
정조 13년
兵曹口傳政事行副司直單尹塾
정조 13년
金履正以兵曹言啓曰依下敎藝文館書吏申弘奎使令車有福等決棍各七度後結束色書吏鞭打委折發問目査實則申弘奎使令車有福等决棍各七度後結束色書吏鞭打委折發問目査實則申弘奎車有福等所供內當初被棍於兵曹訐訴於本館者使令田萬得捉去結束吏者使令韓德龜執杖使令卽朴昌位此外無他可達之辭云矣敢啓傳曰知道
정조 13년
金履正以兵曹言啓曰本曹結束色書吏移差以後比前自別而乍入乍出本色擧行每致生疎之患至於禁喧之時以其疲殘之故受杖於各司事極駭然本色新差生疎之吏使之各歸該掌以前仕可堪結束之任者堂郞相議還屬本色自今爲始結束色書吏如非重罪則判堂以下不得任自除汰或換差以爲申嚴遵行之地何如傳曰允左相在兵判時有筵稟定式之事而其後未過十年如是違越兵曹事萬萬可駭此後一依定式復舊釐正而渠輩雖曰下吏出入衛內無異掖屬兼有掌門禁禁喧譁之苦役朝家之顧恤安得不自別也年前首吏之特差事知旋除邊將出於重其事之意今若朝差夕換之不足被捽於某司被楚於某處則定式之例雖欲永久遵行其可得乎自今結束色下吏雖入直堂郞無得以一人己見除汰必須往復判堂爛熳歸一然後除汰而渠輩無異軍摠該色吏依軍案例作爲成冊一件送置該房一件藏置本曹各其姓名下書塡容疤及差役日月如是定式之後一有違越自堂上當施制書有違之律斷不可已以此嚴飭雖以推治事言之無論囚禁與治罪雖政院內閣政府三司必須往復於兵判然後決處一依軍門進來之例事亦爲定式施行可也
정조 13년
金履正以兵曹言啓曰依下敎藝文館執杖使令朴昌位決棍九度他餘使令李重蕃等六名各決棍五度之意敢啓傳曰知道
정조 13년
金履正以兵曹言啓曰弘文館書吏二十人內首吏書吏自政院已爲移送秋曹二人日前受由于本館出往郊外云故今方捉來金尙鉉等十九人依下敎捉囚臣營之意敢啓傳曰知道
정조 13년
金履正以都摠府言啓曰今日入直內三廳武兼禁軍及軍兵等當爲中日習射而文武科放榜相値不得爲之之意敢啓傳曰知道
정조 13년
金履正以御營廳言啓曰本廳字內肅靖門東邊體城頹毁處三間許及鵂巖近處體城頹毁處三間許今已畢築而女墻仍爲始役矣兩處把守軍依例撤罷之意敢啓傳曰知道
정조 13년
金履正以二所巡廳言啓曰去夜三更五點量犯夜人幼學鄭昌來執捉依例移送秋曹之意敢啓傳曰知道
정조 13년
洪仁浩以刑曹言啓曰依下敎弘文館行首書吏李得麟藝文館行首書吏李文㷜等爲先嚴囚之意敢啓傳曰知道
정조 13년
禁府照目濟州前牧使洪仁默矣渠旣按察一島則罪人防守之節固當另加嚴飭而宇鎭貞喆通書京洛之狀不能登時摘發揆以紀綱極爲可駭雖與配所之官煞有間焉常時不能檢飭之罪在所難免以此照律罪杖八十收贖奪告身三等私罪奉敎依允又照目鍾城前府使崔晸矣還上事體本自不輕而身爲守宰慢不致察吏逋民反若是夥然揆以法意誠極駭然以此照律罪杖一百收贖告身盡行追奪私罪奉敎依允
정조 13년
刑曹啓目弘文館行首書吏李得麟藝文館行首書吏李文㷜等原情云云問目內辭緣竝只遲晩納招上裁何如判付啓夜禁也閽禁也喧禁也卽禁條中至微至細之事則丁酉以後嚴立科條期於行之永久屢勤飭令每欲特敎者是豈無別般委折而然乎不惟卿等讀明義錄吏隷雖蚩無知識亦豈不知有明義錄乎有翼龍則夜禁不可不禁有興文則門禁不可不禁有海根則喧禁不可不禁兺不喩雖無右項數事旣曰禁令則下輩焉敢犯科官員焉敢右袒乎況旀設禁之本事如許申禁之微意又如許是隱則十數年來所不犯之事忽地壞了於近日亦足以觀世道之一端懸法象魏旣蔑其效生道殺人政是準備凡事有大而可恕者小而難恕者本事段可謂大事也難恕也首吏段玉堂事與翰苑事稍間李文㷜段旣施卅度之杖放送李得麟段加杖二十度放送元犯是在朴枝成段嚴刑準一次仍囚以待處分爲旀金繼興田晩得等段爲先加刑準一次箇箇考察更待辜限次次加刑準三次最遠絶島勿限年永屬官奴勿揀赦典俾愚氓亦知有一部明義錄爲良如敎
정조 13년
敎平安監司鄭昌聖書王若曰箕封按四十州最重一面之寄漢廷選二千石爰撤九卿之班玆宣綸綍之音庸畀鎻鑰之任惟卿簪纓華閥珪璋令譽持身以率直簡恬不屑邊幅之修飾遇事則綜理通敏必循繩墨之謹嚴力辭金吾之銜蓋所守確乎難奪屢畀本兵之職而一心公耳靡私自先朝歷試已多逮寡躬倚毗冞篤登瀛館參籌局文學政事之兼優按畿甸莅麗都剛明威惠之竝著朝著有乏人之歎豈可使卿遠離藩臬伏宣化之才惟宜得君爲重眷彼關西一域卽是我東雄藩外川之井地猶存逖矣三千年古蹟沿江之屯戊相望漠然五百里提封冠蓋交織於鴨江廚傳貽弊貨貝爭湊於燕市里廛滋奸視諸路爲任尤難當是時捨卿誰屬玆授卿以平安道觀察使兼兵馬水軍節度使都巡察使管餉使平壤府尹卿其彈壓邊門恢范老藏甲之略澄淸一道追孟博攬轡之風惠澤均沾民無空杼柚之歎敎化遐布士有習書射之工其餘稟裁自有彝憲於戱駐節覽菁川之月應想試圍之前遊捲襜望香山之雲庶慰村里之遺愛故玆敎示想宜知悉知製敎林道浩製進
정조 13년
己酉三月十三日辰時上御誠正閣同副承旨與平安監司入侍時同副承旨申耆假注書白慶楷記事官李宗烈記注官金鳳顯平安監司鄭昌聖以次進伏訖上敎昌聖曰今當離陞殊甚悵然矣到任以何日爲之乎昌聖曰以二十一日到營爲計矣上曰昨以關西穀區劃事有下敎矣卿果知悉耶昌聖曰臣果聞之而昨見右相則所見稍異矣以爲關西民多穀少程道且與北關稍遠四千包中二千石則自關東移劃二千石則移劃於關西似好云矣上命書傳敎曰今聞箕伯言日前北關區劃關西穀物事右相意見參差云欲於四千之數半劃嶺東則非不便好而嶺東事勢亦所熟聞纔經壬辰大賑瘡痍尙未蘇完穀摠姑難復舊爲北民不念東民不惟不忍亦非一視之意然西穀準輸之難便如此則不可膠執前見更令有司堂上就議左右相登對稟處上命耆宣諭仍命先退上曰下直閫帥入侍出榻敎賤臣承命出與忠淸水使柳文植偕入進伏命進前奏職姓名文植進奏上曰關防重地下去勉爲之也命耆宣諭仍命先退上曰李判府事率李晩秀入侍出榻敎賤臣承命出與判府事李福源新及第李晩秀偕入進伏福源曰比日寒暄不常伏惟聖體若何上曰一樣矣上曰卿子登第予實滿心歡喜矣已自南行時器待已久如許之人豈可易得乎福源曰性本魯鈍敎又無素徒玷名器憂虞自切矣上曰相貌也文華也爲今榜中第一而在卿家儘爲千里駒矣豈有貽憂之慮乎福源曰臣久欲告退而登筵未易遷就至今矣臣素抱貞疾亦不能視物西樞雖云閒局不可一向虛縻且時任原任大臣則一也雖在稍遠之族猶有滿盛之懼況從行間乎俄於賀班諸大臣適又未參而臣與從弟押班東西區區下忱不勝懍然矣上曰卿姑少待勿辭也耆耉在朝爲國之幸而且卿之氣力姑不大耋者乎上命晩秀進前上敎福源曰卿與李晩秀先退可也福源退出上曰軍士房承旨與兵曹判書入侍賤臣承命出傳左副承旨金履正與兵曹判書鄭好仁偕入進伏上敎好仁曰卿之不卽草記掩諱度日豈可成說乎卿其出去捉致館吏各別嚴棍後草記可也命退諸臣以次退出
정조 13년
己酉三月十三日午時上御重熙堂右副承旨入侍時右副承旨洪仁浩假注書沈能迪編修官曺亨壽記事官李宗烈以次進伏訖上曰有司堂上入侍出榻敎賤臣承命出與有司堂上徐有隣偕入進伏有隣曰嶺東穀物移轉當否依下敎就議于左右相則左相以爲關西穀移轉北關時西北民人之彼此受弊非不稔知而嶺東諸邑瘡痍甫起穀簿未復數千石推出不可議到故不得不專責關西矣僚相之意見差異聖敎至及於有難膠守揆以事面不暇較計關西區劃四千石中限折半移定嶺東而米太各五百石則依例移轉米太各五百石則亦於留庫中先爲推移入送價本依常定區劃付之關東道臣從便貿充恐合事宜云右相以爲嶺東穀簿之難於除出非不料量而西北兩道雖有數三邑接界之地間以峻嶺動費多日前劃三千石尙多不受去者則到今四千石之專責關西似是行不得之政折判則固難辦出雖千餘石若自關東分力則可除西北民人一分之弊故昨與新箕伯有私室酬酢矣至煩上徹俯詢便否豈敢仰陳賤見乎二千石若欲關東分力則一千石以米太本色分半區劃其餘一千石以折米區劃而淮陽安邊兩境相接往來便近毋論米太與雜穀限四五百石移轉外此則令嶺東附近邑船運入送而竝就留庫中從長推移二千石價盡爲區劃貿入充數則在北民可除遠輸之苦在東民不失元數之穀以此措處恐合事宜云而臣於入來時逢見左相則以爲折半折米事右相之議誠爲便當云故竝此仰達矣上曰然則以嶺東穀物二千石移送而果難專責於嶺東無論米太與折米四分一則嶺西穀簿有裕邑中令道伯從便分排移送又毋論船運陸運竝自北道從便受去土瘠豈如關東民貧豈如關東穀縮又豈如關東雖不得不爲北民頷顑之情有此措劃之擧嗟彼東民得不曰厚彼而薄此乎朝家如不拔例補助有違於備嗣歲遂初意關東上納貢賦中限三千石穀與錢間準數除留以慰民情以裕民食京司給代之需更自本司從長草記劃給可也出擧條上曰文禧廟役事幾日可畢役乎有隣曰今月內似可了當而若至來月旬前優爲訖工矣上仍命先退上曰新恩徐榮輔李來鉉兪漢寓速爲入侍事分付賤臣承命出傳上曰結束色之被捉於玉堂時入直堂郞誰也知入可也宗烈承命出還奏曰堂上朴宗岳郞廳李益洙云矣上曰朴宗岳事誠極痛駭渠之復起爲人莫非朝家之恩造則固當謹守朝令毋敢違越且丁酉年以後禁喧申飭之截嚴何如若知明義錄則豈可坐視該吏之捉去殆同尋常者乎豈欲使渠復廁朝籍而特爲錦城尉地有此拂拭之擧暫膺騎省有何難事敢懷逡巡之意此後沒身田里任渠爲之不可復着帽之意招致政院各別嚴諭以初度呈辭入啓遞差書出朝紙仍令卽爲退去儀賓府錄事亦爲招致詳傳今日下敎於錦城尉可也上曰結束色書吏自今如非重罪判堂外無得除汰事仍爲定式仍命退承史以次退出
정조 13년
己酉三月十三日午時上御重熙堂軍士房承旨入侍時左副承旨金履正假注書沈能迪記注官李宗烈金鳳顯以次進伏訖上曰來待新恩使院隷呼入可也宗烈承命出傳新恩徐榮輔李來鉉兪漢寓以次進伏上曰同副承旨入侍賤臣承命出傳同副承旨申耆進伏上曰新恩以次進前可也徐榮輔進伏上曰爾年幾何榮輔曰三十一歲矣上曰起坐可也榮輔少起上曰爾之相貌頗似爾父亦有故相之典刑矣每念爾家事常有由我之嘆三世故相之家予不能忘今爾出身便同償予之債矣汝旣立朝他日居官之際必也知無不言言無不盡以副予今日之敎汝之能文多譽曾有所熟聞者翰林待敎亦當爲之而但爾科作之善製居魁徑爲出六誠可惜也爾父在何處乎榮輔曰在郊外楊州境矣上曰今番亦不上來乎榮輔曰未來矣上曰何日當往見乎榮輔曰明日謝恩後出往見父再明欲直入謁聖矣上曰奏對之節頗似曾經入侍之人矣爾旣居魁爾父亦爲壯元事亦稀聞故相亦爲壯元乎榮輔曰臣祖爲節製壯元矣上曰故相己卯冊禮時爲諭善乎榮輔曰然矣上命書傳敎曰乃祖故相卽己卯冊禮時諭善而予於伊前伊後受學多年永惟勞績豈讓南輔養朴諭善乎今其孫魁文榜念舊之擧豈或踰日故領議政文淸公徐志修家遣承旨致祭向來事都付之滄桑可也其子出身欲敍乃父此兼欲使此家此人如完家全人也前監司徐有臣罪名蕩滌仍爲敍用令該曹口傳付軍職俾卽入來迎祭榮輔曰臣父所居之地稍遠今日恐不得入來矣上曰傳敎中雖有豈可踰日之語而受祭則從其事勢可也命左副呼新來仍爲退出李來鉉進伏上曰擧頭可也來鉉少擧頭上曰當有傳諭於大臣而大臣何日當入城云乎來鉉曰卄日或卄一日似當復命矣上曰明日何時當離發而何地當相逢耶來鉉曰食後欲發行而計其日子則當相遇於瑞興地矣上曰食後離發宿於高陽可也上命耆曰路文印給今旣賜樂樂工院吏隨去之人竝給草料可也上曰爾之出去時不必下直復命則先一站入來可也呼新來訖仍爲退出漢寓進伏上曰平坐仰瞻可也漢寓乍坐還俯上曰故相之家又出科甲予實嘉之俄者自家入闕乎已出遊街乎漢寓曰自臣家而來矣上曰爾之妻父在於何處乎漢寓曰今則在京第矣上曰旣使任便居住而聞栖屑江干云然乎漢寓曰人言復出故不敢偃處京第間出江干矣上命履正曰此新恩俊物而多氣屢次進退仍退出上曰兪漢寓家與徐榮輔有異三四日後當行致祭矣上曰館錄前有兼春秋啓下使之入侍記注之例李晩秀徐榮輔旣已出六援用前規先付兼史俾經入侍好矣命宗烈曰未肅拜兵曹佐郞誰也宗烈曰金孝健李晩秀矣上命書傳敎曰未肅拜兵曹佐郞改差以新榜壯元令該曹口傳擬入館錄前欲令簪筆出入兼春秋仍爲加啓下事分付春秋館兼春秋與本銜有異先爲謝恩又命書傳敎曰兵曹佐郞李晩秀禮曹佐郞相換欲令習知記注之事且有可據之已例本曹兼春秋洪命馥減下以其代令本館今日啓下仍令先爲謝恩上曰李晩秀徐榮輔如已出去使之卽爲入來謝恩仍爲入侍事分付仍命退承史以次退出
정조 13년
己酉三月十三日申時上御重熙堂坐直承旨入侍時同副承旨申耆假注書沈能迪記事官李晩秀徐榮輔以次進伏訖上命書傳敎曰政官牌招開政仍命退承史以次退出
정조 13년
己酉三月十三日酉時上御重熙堂禮房承旨入侍時右承旨金光默假注書沈能迪記事官李宗烈記注官金鳳顯以次進伏訖上曰雜科人使院隷呼入可也雜科人李景湜皮景厚卞明禧朴思徹金宗浹金宗健崔相一池景必洪絅中以次進退訖上曰爾等姓名及登第之書次次進奏可也景湜等以次進奏訖仍命退雜科人及承史以次退出
정조 13년
行都承旨鄭宇淳病行左承旨兪恒柱坐直右承旨金光默坐左副承旨金履正坐直右副承旨洪仁浩坐同副承旨申耆坐注書二員未差假注書沈能迪仕沈象奎仕直事變假注書尹寅基仕
정조 13년
兪恒柱啓曰明日常參經筵取稟傳曰停
정조 13년
洪仁浩啓曰合辭連日闕啓事甚未安今日政新除授臺諫竝待下批牌招憲府未肅拜呈告人員一體牌招何如傳曰允
정조 13년
傳于兪恒柱曰右承旨馳詣宗廟同副承旨馳詣景慕宮奉審摘奸以來
정조 13년
洪仁浩啓曰假注書白慶楷身病猝重勢難察任今姑改差何如傳曰允
정조 13년
白慶楷改差代以李來鉉爲假注書
정조 13년
李來鉉奉命在外代以沈象奎爲假注書
정조 13년
兪恒柱啓曰假注書沈象奎時無職名令該曹口傳付軍職冠帶常仕何如傳曰允
정조 13년
有政吏批判書李𡊠牌不進參判具庠進參議曺允大牌不進右承旨金光默進啓曰判書李𡊠參議曺允大竝牌不進小臣獨政未安何以爲之敢稟傳曰仍爲之以朴聖泰爲司諫尹行晉爲獻納金孝眞尹悌東爲正言李埦爲副校理趙瑍爲判尹李祖源爲兵曹參議尹說爲典籍李憲膺爲南平縣監
정조 13년
兵批判書鄭好仁病參判柳誼入直進參議未差參知李翼晉病左副承旨金履正進副司直單金載瓚金思穆朴宗岳李勉兢副司果單鄭致淳
정조 13년
吏曹口傳政事兵曹佐郞洪命馥禮曹佐郞朴尙春相換
정조 13년
洪仁浩以弘文館言啓曰新除授修撰韓光近卽爲牌招察任何如傳曰允
정조 13년
洪仁浩以弘文館言啓曰新除授副校理李埦時在慶尙道安東地經筵入番事緊請斯速乘馹上來事下諭傳曰依啓
정조 13년
洪仁浩以承文院都提調意啓曰本院製述官金洪運移職代前縣監李彦五差下付軍職冠帶常仕何如傳曰允
정조 13년
金履正以兵曹言啓曰依下敎弘文館書吏等處訐訴於閔昌爀之人嚴加究問則渠等所告內吳一文朴枝成二人竝爲入告云故出付秋曹冊色書吏金尙鉉等七人分揀放送隨廳書吏金宗喆等十二人各別決棍七度之意敢啓傳曰知道
정조 13년
洪仁浩以刑曹言啓曰因二所巡廳啓辭去夜三更量犯夜人幼學鄭昌來移送秋曹事命下矣犯夜人鄭昌來依更數決笞五十度放送之意敢啓傳曰知道
정조 13년
洪仁浩以義禁府言啓曰翰林李相璜依下敎嚴囚西間之意敢啓傳曰知道
정조 13년
義禁府啓目德源前府使崔重敎矣身爲守宰私貸民錢仍不還報名雖稱貸實同勒奪待其畢報後照律重勘重杖一百收贖告身盡行追奪流三千里定配私罪奉敎依允爲旀功減一等爲良如敎
정조 13년
大司諫朴天衡掌令朴鎤持平趙恪獻納尹行晉校理李敬五洪義浩副校理安策正言尹悌東修撰李錫夏副修撰李東稷啓曰請黜置罪人鄭致達妻亟令王府夬正典刑以洩神人之憤請物故罪人德相亟施孥籍之典請逆賊尙喆依律處斷一行刀削答三司曰不允六字刀削
정조 13년
大司諫朴天衡掌令朴鎤持平趙恪獻納尹行晉正言尹悌東啓曰請養遂獻遂竝令王府設鞫嚴問還寢會遂絶島定配之命仍令王府設鞫得情還寢李觀源定配之命更令王府設鞫得情請遲晩後物故罪人啓能亟施孥籍之典請令王府一依古典趾賊等凶種之年未滿者待其稍長卽施邦刑俾絶凶逆易種養禍之患請亟令王府夏賊之親屬奴傔及連伊夫妻竝嚴加鞫問亟寢夏賊子女待年用法之命大逆不道罪人斗恭親屬應坐之類一依适雲例擧行英材斗恒更令王府設鞫嚴問期於得情夬正典刑請物故罪人國榮亟施孥籍之典請梟示罪人明謙正刑罪人以謙亟施孥戮之典逆復庶子好石不待年滿亟施處絞之律請遲晩罪人宇鎭更令王府卽速拿來仍前設鞫期於得情夬正典刑請減死定配罪人廷楫亟令王府設鞫嚴問期於得情答兩司曰不允
정조 13년
持平趙恪啓曰請大靜縣爲奴罪人金壽賢依律處斷請興陽縣爲奴罪人河翼龍亟令王府設鞫得情夬正王法請還寢李魯春絶島安置之命亟令王府設鞫嚴問期於得情請罪人寧鎭亟令王府設鞫嚴問期於得情請島置罪人趙時偉亟令王府設鞫嚴問期於得情答府曰不允
정조 13년
正言尹悌東啓曰請大靜縣爲奴罪人金壽賢更令王府設鞫嚴問依律處斷請爲奴罪人河翼龍亟令王府設鞫得情夬正王法請金甲島爲奴罪人克觀古今島爲奴罪人克泰泗川縣定配罪人萬赫更令王府設鞫得情夬正王法請恒善支屬亟命散配時謙兄弟竝投絶島以嚴隄防請巨濟府絶島安置罪人朴宗集亟令王府拿鞫得情施以當律請逆賊尙魯亟施孥戮之典請島置罪人趙時偉亟令王府設鞫嚴問期於得情新除授司諫朴聖泰時在忠淸道定山地請斯速乘馹上來事下諭答院曰不允下諭事依啓措辭見上